پنجابی ویاہ دیاں رسماں

مہندی
پنجاب وچ مہندی ویاہ دی سَبھ توں رَن٘گ برنگی رسم اے۔ ایس رسم وچ ویاہ اُتے آؤݨ آݪے پروہݨے ووہٹی تے لاڑھے نوں مہندی لاؤندے نیں تے شگناں دے گیت گاؤندے نیں۔ ایس کر کے ایہ ویاہ دیاں ایہ سَبھ رسماں توں وَدھ کے پسَند کیتی جان٘دی اے۔

مائِیوں
مائِیوں ویاہ دیاں رسماں وچ سَبھ توں پہلی رسم اے۔ ایہدے نال ای ویاہ دیاں تیاریاں تیز ہو جان٘دیاں نیں۔ ایس رسم وچ ووہٹی تے لاڑھے دے رشتے دار ویاہ دیاں رسماں دی شرُوعات کردے نیں۔

جَنج
لاڑھے دا سنگیاں تے رشتے داراں ناݪ کٹھے ہو کے ویاہ آݪے دن ووہٹی دے گھر جاݨا۔ جنج آݪے دن ووہٹی ماپیاں دے گھروں رُخصت ہو کے لاڑھے دے ناݪ اپݨے سَورھیاں گھر تُر جان٘دی اے۔ 

نکاح
ایہ ویاہ دا شرعی تے قانونی مرحلہ اے۔ 

ولِیمہ
نکاح توں عام طَور تے اگلے دن لاڑھے ولّوں پروہݨیاں نُوں روٹی دِتی جان٘دی اے۔

مکݪاوا
ولیمے توں اگلے دن مکݪاوا ہُندا اے۔ ایس دن ووہٹی دے گھر آݪے لاڑھے دے گھر جا کے ووہٹی نُوں اپݨے ناݪ لَے آؤندے نیں۔ 

نانکی شک
ووہٹی تے لاڑھے دے نانکے ویاہ اُتے جیہڑیاں شیواں لیاؤندے نیں اوہناں نُوں نانکی شک کہیا جان٘دا اے۔  

 ہور دیکھو
 پنجابی ویاہ

 حوالے 

گٹھ:پنجابی ویاہ
گٹھ:پنجابی رہتل